A4-0023/99

Ehdotus neuvoston direktiiviksi aluksilla syntyvän jätteen ja lastijäämien vastaanottopalveluista satamissa (KOM(98)0452 - C4-0484/98 - 98/0249(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 5 kappale

>Alkuperäinen teksti>

5. yhteisön tasoiset toimet ovat tehokkain tapa saada aikaan yhteinen ympäristöstandardien vähimmäistaso aluksille ja satamille kaikkialla yhteisössä,

>EP:n äänestyksessä hyväksytty teksti>

5.

yhteisön tasoiset toimet ovat tehokkain tapa saada aikaan yhteinen ympäristöstandardien vähimmäistaso aluksille ja satamille kaikkialla yhteisössä; näillä toimilla olisi pyrittävä yhdenmukaisuuteen nykyisten sopimusten, erityisesti Helsingin yleissopimuksen (maaliskuun 1998 version) kanssa,

(Tarkistus 2)

Johdanto-osan 15 kappale

>Alkuperäinen teksti>

15. sataman jätteenvastaanottopalveluita voidaan tehostaa vaatimalla aluksia ilmoittamaan jäsenvaltioiden viranomaisille palveluidenkäyttötarpeestaan; näistä tiedoista saadaan tietoja myös tehokasta jätehuoltosuunnittelua varten; ilmoituksen pitäisi olla standardimuotoinen kaikkialla yhteisössä; nämä tiedot pitäisi sisällyttää alusten tavallisesti satamille tekemään ilmoitukseen; kalastus- ja huvialusten ei tarvitse tehdä ilmoitusta,

>EP:n äänestyksessä hyväksytty teksti>

15.

sataman jätteenvastaanottopalveluita voidaan tehostaa vaatimalla aluksia ilmoittamaan jäsenvaltioiden viranomaisille palveluidenkäyttötarpeestaan; näistä tiedoista saadaan tietoja myös tehokasta jätehuoltosuunnittelua varten; ilmoituksen pitäisi olla standardimuotoinen kaikkialla yhteisössä; nämä tiedot pitäisi sisällyttää alusten tavallisesti satamille tekemään ilmoitukseen; pienten kalastus- ja huvialusten ei tarvitse tehdä ilmoitusta,

(Tarkistus 3)

Johdanto-osan 17 a kappale (uusi)

>Alkuperäinen teksti>

>EP:n äänestyksessä hyväksytty teksti>

17a. mikäli ympäristöystävällisille aluksille myönnetään alennuksia satamamaksuista, komission olisi tuettava ainakin koko EU:n kattavan ympäristöystävällisten alusten luokittelujärjestelmän käyttöönottoa,

(Tarkistus 4)

Johdanto-osan 22 kappale

>Alkuperäinen teksti>

22. tämän direktiivin täytäntöönpanoa voidaan tehostaa perustamalla asianmukainen tiedotusjärjestelmä saastuttavien tai mahdollisesti saastuttavien alusten tunnistamiseksi,

>EP:n äänestyksessä hyväksytty teksti>

22.

tämän direktiivin täytäntöönpanoa on tehostettava perustamalla asianmukainen tiedotusjärjestelmä saastuttavien tai mahdollisesti saastuttavien alusten tunnistamiseksi; tällaisen järjestelmän avulla voidaan lisäksi arvioida direktiivin täytäntöönpanon menestyksellisyyttä,

(Tarkistus 5)

3 artiklan 1 kohta

>Alkuperäinen teksti>

1. ellei nimenomaan toisin mainita ja lippuvaltiosta riippumatta kaikkiin aluksiin, jotka käyvät jäsenvaltion satamassa tai toimivat tällaisessa satamassa lukuun ottamatta sota-aluksia, laivaston aluksia tai muita valtion omistamia tai käyttämiä aluksia, joita käytetään tarkasteluhetkellä vain valtion ei-kaupallisiin tarkoituksiin, ja

>EP:n äänestyksessä hyväksytty teksti>

1.

ellei nimenomaan toisin mainita ja lippuvaltiosta riippumatta kaikkiin aluksiin, jotka käyvät jäsenvaltion satamassa tai toimivat tällaisessa satamassa lukuun ottamatta sota-aluksia, laivaston aluksia tai muita valtion omistamia tai käyttämiä aluksia, joita käytetään tarkasteluhetkellä vain valtion ei-kaupallisiin tarkoituksiin; myös direktiivin soveltamisalaan kuulumattomilla aluksilla on velvollisuus huolehtia asianmukaisesti aluksilla syntyvän jätteen ja lastijäämien hävittämisestä, ja

(Tarkistus 6)

5 artiklan 2 kohta

>Alkuperäinen teksti>

2. Jäsenvaltioiden on valvottava ja arvioitava jätteenvastaanotto- ja käsittelysuunnitelmaa ja hyväksyttävä se vähintään joka kolmas vuosi ja aina sen jälkeen, kun sataman toiminnassa on merkittäviä muutoksia.

>EP:n äänestyksessä hyväksytty teksti>

2.

Jäsenvaltioiden on varmistettava, että asiasta vastaava viranomainen valvoo ja arvioi jätteenvastaanotto- ja käsittelysuunnitelmaa ja että myös suunnitelman toteutusta valvotaan ja arvioidaan. Jokainen suunnitelma on hyväksyttävä vähintään joka kolmas vuosi ja aina sen jälkeen, kun sataman toiminnassa on merkittäviä muutoksia.

(Tarkistus 7)

6 artiklan 1 kohdan johdantokappale

>Alkuperäinen teksti>

1. Yhteisössä sijaitsevaan satamaan matkalla olevan aluksen, kalastus- ja huvialuksia lukuun ottamatta, päällikön on täytettävä totuudenmukaisesti ja tarkasti liitteessä II oleva lomake ja toimitettava tiedot satamavaltion tätä tarkoitusta varten nimittämälle viranomaiselle tai taholle

>EP:n äänestyksessä hyväksytty teksti>

1.

Yhteisössä sijaitsevaan satamaan matkalla olevan aluksen, huvialuksia ja alle 15 metrin pituisia kalastusaluksia lukuun ottamatta, päällikön on täytettävä totuudenmukaisesti ja tarkasti liitteessä II oleva lomake ja toimitettava tiedot kyseisen sataman satamaviranomaisille, jotka huolehtivat siitä, että tiedot toimitetaan edelleen muille asianomaisille viranomaisille ja elimille

(Tarkistus 8)

8 artiklan 2 kohdan a, b ja c alakohta

>Alkuperäinen teksti>

a. Kaikki jäsenvaltion satamassa käyvät alukset osallistuvat merkittävällä tavalla 1 kohdassa tarkoitettujen kustannusten kattamiseen riippumatta siitä, käyttävätkö ne palveluita. Tämä voidaan järjestää niin, että maksut sisällytetään satamamaksuihin tai asetetaan erillinen kiinteä jätemaksu. Maksut voivat olla erilaisia esimerkiksi aluksen luokan tai koon mukaan.

>EP:n äänestyksessä hyväksytty teksti>

a.

Kaikki jäsenvaltion satamassa käyvät alukset maksavat vähintään 90 prosenttia 1 kohdassa tarkoitetuista kustannuksista riippumatta siitä, käyttävätkö ne palveluita. Tämä voidaan järjestää niin, että maksut sisällytetään satamamaksuihin tai asetetaan erillinen kiinteä jätemaksu. Maksut voivat olla erilaisia esimerkiksi aluksen luokan tai koon mukaan.

>Alkuperäinen teksti>

b. Alukselle voidaan määrätä lisämaksuja tosiasiallisesti toimitetun jätteen määrän ja tyypin mukaan.

>EP:n äänestyksessä hyväksytty teksti>

b. Maksuja voidaan alentaa, jos aluksen hallinto, suunnittelu, varustus ja toiminta ympäristön kannalta on sellaista, että päällikkö voi osoittaa, että aluksella syntyy tavallista vähemmän jätettä.

>Alkuperäinen teksti>

c. Maksuja voidaan alentaa, jos aluksen hallinto, suunnittelu, varustus ja toiminta ympäristön kannalta on sellaista, että päällikkö voi osoittaa, että aluksella syntyy tavallista vähemmän jätettä.

>EP:n äänestyksessä hyväksytty teksti>

c. Erityistapauksissa (erittäin suuret jätemäärät tai myrkyllinen jäte) alukselle voidaan määrätä lisämaksuja tosiasiallisesti toimitetun jätteen määrän ja tyypin mukaan. Jos erityisjätteiden käsittelystä peritään lisämaksuja, aluksen omistajalle on annettava mahdollisuus suorittaa nämä maksut suoraan jätteiden hävittämisestä vastaavalle yritykselle.

(Tarkistus 9)

8 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Jos EU:n jäsenvaltioiden tai yhteisön satamien maksujärjestelmien erilaisuus aiheuttaa kilpailun vääristymiä vielä direktiivin voimaantulon jälkeen, komissio esittää tämän artiklan muuttamiseksi ehdotuksen, jolla määrätään - Helsingin yleissopimuksen maaliskuun 1998 version tavoin - sitovasta «erityismaksuttomasta järjestelmästä» EU:ssa.

(Tarkistus 10)

9 artiklan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. On laadittava yhteinen kolmansien maiden satamissa tapahtuvaa jätteidenkäsittelyä koskeva politiikka.

(Tarkistus 11)

11 artiklan 1 kohdan ensimmäinen alakohta

>Alkuperäinen teksti>

1. Jäsenvaltioiden on taattava, että kaikki alukset voidaan tarkastaa sen varmistamiseksi, että ne ovat 7 ja 10 artiklan säännösten mukaisia, ja niiden on taattava riittävien tarkastusten määrä. Nämä tarkastukset voidaan tarvittaessa tehdä direktiivin 95/21/ETY mukaisesti.

>EP:n äänestyksessä hyväksytty teksti>

1.

Jäsenvaltioiden on taattava, että kaikki alukset voidaan tarkastaa sen varmistamiseksi, että ne ovat 7 ja 10 artiklan säännösten mukaisia, ja niiden on taattava, että vähintään 25 % satamassa käyvistä aluksista tarkastetaan vuosittain. Nämä tarkastukset voidaan tarvittaessa tehdä direktiivin 95/21/ETY mukaisesti.

(Tarkistus 12)

11 artiklan 3 kohta

>Alkuperäinen teksti>

3. Jos on todisteita, että alus on jatkanut matkaansa noudattamatta 7 tai 10 artiklan säännöksiä, seuraavalle käyntisatamalle tiedotetaan tästä, ja kyseinen alus ei saa lastata eikä purkaa lastiaan eikä ottaa matkustajia, ennen kuin sille on tehty direktiivin 95/21/EY 2 artiklan 7 kohdan ja 6 artiklan 3 kohdan mukainen yksityiskohtaisempi tarkastus, sanotun kuitenkaan rajoittamatta 16 artiklassa mainittujen rangaistusten soveltamista. Tarkastuksessa on arvioitava tämän direktiivin noudattamiseen liittyvät tekijät, kuten 6 artiklan mukaisesti annettujen tietojen tarkkuus.

>EP:n äänestyksessä hyväksytty teksti>

3.

Jos on selviä todisteita, että alus on jatkanut matkaansa noudattamatta 7 tai 10 artiklan säännöksiä, seuraavalle käyntisatamalle tiedotetaan tästä, ja kyseiselle alukselle on tehtävä direktiivin 95/21/EY 2 artiklan 7 kohdan ja 6 artiklan 3 kohdan mukainen yksityiskohtaisempi tarkastus. Tarkastuksessa on arvioitava tämän direktiivin noudattamiseen liittyvät tekijät, kuten 6 artiklan mukaisesti annettujen tietojen tarkkuus.

(Tarkistus 13)

11 artiklan 4 kohta

>Alkuperäinen teksti>

4. Jäsenvaltioiden on perustettava vaaditut valvontamenettelyt kalastus- ja huvialuksille sen varmistamiseksi, että ne noudattavat tämän direktiivin mukaisesti niihin sovellettavia vaatimuksia.

>EP:n äänestyksessä hyväksytty teksti>

4.

Jäsenvaltioiden on perustettava vaaditut valvontamenettelyt huvialuksille ja alle 15 metrin pituisille kalastusaluksille sen varmistamiseksi, että ne noudattavat tämän direktiivin mukaisesti niihin sovellettavia vaatimuksia.

(Tarkistus 14)

12 artiklan 1 kohdan h a alakohta (uusi)

>Alkuperäinen teksti>

>EP:n äänestyksessä hyväksytty teksti>

ha. varmistettava tätä direktiiviä osaksi kansallista lainsäädäntöä saatettaessa, että kansalliset säädökset, erityisesti maksuja koskevat säännökset, ovat myös Itämeren suojelusopimuksen (Helsingin yleissopimus) mukaisia.

(Tarkistus 15)

12 artiklan 3 kohta

>Alkuperäinen teksti>

3. Jäsenvaltiot ja komissio toimivat yhteistyössä asianmukaisen tiedotusjärjestelmän perustamiseksi sellaisten alusten tunnistamiseksi, jotka eivät ole toimittaneet aluksella syntynyttä jätettä ja lastijäämiä tämän direktiivin mukaisesti.

>EP:n äänestyksessä hyväksytty teksti>

3.

Jäsenvaltiot ja komissio tekevät yhteistyötä satamien kanssa perustaakseen asianmukaisen ja vähintään EU:n laajuisen tiedotus- ja valvontajärjestelmän, jonka tarkoituksena on

>Alkuperäinen teksti>

>EP:n äänestyksessä hyväksytty teksti>

- valvoa aluksia, joilla 9 artiklan 1 kohdan mukaisesti on lupa toimittaa aluksella syntynyttä jätettä ja lastijäämiä johonkin aluksen reitin varrella olevaan satamaan,

>Alkuperäinen teksti>

>EP:n äänestyksessä hyväksytty teksti>

- helpottaa sellaisten alusten tunnistamista, jotka eivät ole toimittaneet aluksella syntynyttä jätettä ja lastijäämiä tämän direktiivin mukaisesti, ja

>Alkuperäinen teksti>

>EP:n äänestyksessä hyväksytty teksti>

- arvioida, onko 1 artiklan mukaiset tavoitteet saavutettu. Tätä varten komission tulisi käyttää kertomukseensa nykyisen järjestelmän tarjoamia tietoja 17 artiklan mukaisesti.

(Tarkistus 16)

12 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Ympäristöystävällisiä aluksia koskevien kriteerien yhdenmukaistamiseksi vähintäänkin EU:n laajuisesti ja 8 artiklan 2 kohdan c alakohdan soveltamiseksi asianmukaisesti komission on tuettava ainakin koko EU:n kattavan ympäristöystävällisten alusten sertifiointijärjestelmän käyttöönottoa.

(Tarkistus 17)

17 a artikla (uusi)

>Alkuperäinen teksti>

>EP:n äänestyksessä hyväksytty teksti>

17 a artikla

>Alkuperäinen teksti>

>EP:n äänestyksessä hyväksytty teksti>

Komissio esittää viipymättä IMO:n eri työryhmien päätelmien pohjalta tätä direktiiviä koskevia ehdotuksia, erityisesti

>Alkuperäinen teksti>

>EP:n äänestyksessä hyväksytty teksti>

- aluksella syntyneen jäteveden käsittelystä

>Alkuperäinen teksti>

>EP:n äänestyksessä hyväksytty teksti>

- asianmukaisten sataman vastaanottopalvelujen määrittelystä.

(Tarkistus 18)

Liite I, neljäs kohta

>Alkuperäinen teksti>

Jätteen vastaanottoa, keräämistä, varastointia, käsittelyä ja hävittämistä koskevien menettelyjen on oltava sellaisen ympäristönsuojelusuunnitelman mukaisia, jolla pyritään asteittain vähentämään näiden toimien vaikutusta ympäristöön. Menettelyjä pidetään yhdenmukaisina, jos ne ovat kansainvälisen standardin ISO 14001:1996 ja eurooppalaisen standardin EN ISO 14001:1996 mukaiset. Kyseisissä standardeissa vahvistetaan ympäristöasioiden hallintajärjestelmän määritelmä, sellaisena kuin se on komission päätöksessä 97/265/EY.

>EP:n äänestyksessä hyväksytty teksti>

Jätteen vastaanottoa, keräämistä, varastointia, käsittelyä ja hävittämistä koskevien menettelyjen on oltava sellaisen ympäristönsuojelusuunnitelman mukaisia, jolla pyritään asteittain vähentämään näiden toimien vaikutusta ympäristöön

, ts. niiden on oltava nykyisen ympäristöasioiden hallinta- ja auditointijärjestelmää koskevan asetuksen (neuvoston asetus (ETY) N:o 1836/93)(1) ja siihen tulevaisuudessa tehtävien muutosten mukainen.

>Alkuperäinen teksti>

>EP:n äänestyksessä hyväksytty teksti>

(1) EYVL L 168, 10.7.1993, s. 1.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi aluksilla syntyvän jätteen ja lastijäämien vastaanottopalveluista satamissa (KOM(98)0452 - C4-0484/98 - 98/0249(SYN))(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle KOM(98)0452 - 98/0249(SYN) ((EYVL C 271, 31.8.1998, s. 79.)),

- neuvoston kuultua sitä EY:n perustamissopimuksen 189 c artiklan ja 84 artiklan 2 kohdan mukaisesti (C4-0484/98),

- ottaa huomioon työjärjestyksensä 58 artiklan,

- ottaa huomioon liikenne- ja matkailuvaliokunnan mietinnön (A4-0023/99);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Kehottaa puhemiestään välittämään tämän lausunnon neuvostolle ja komissiolle.